[εδο]ξεν τηι βουληι βασιλευς σωσιφανης σωφανους ειπε[ν] [επ]ειδη δυμας ποητης τραγωιδιων αει τι λεγων και γραφων [κ]αι πραττων αγαθον διατελει υπερ του ιερου και της πολε[ως] [κ]αι των πολιτων η δε βουλη προβεβουλευκεν αυτωι περι ε[παινου] και στεφανου και πολιτειας αγαθηι τυχηι δεδοχθα[ι τωι] δημωι επαινεσαι δυμαντα επι τηι προς την πολιν ευνοιαι και στεφα[νω]σαι χρυσωι στεφ[α]νωι διονυσιων τωι αγωνι την αναρρησιν ποιουμενου[ς] ο δημος στεφανοι δυμαντα αντιπατρου ιασεα χρυσωι στεφανωι ευσ[ε]βειας ενεκεν της εις τους θεους και ευνοιας της εις τον δη[μον] της δε αναρρησεως επιμεληθηναι τους προεδρους και τον αγω[νο]θετην ειναι δε αυτον και πολιτην μετεχοντα παντων ων και [οι] [α]λλοι πολιται μετεχουσιν αναγραψαι δε το ψηφισμα εις το ιερο[ν] [τ]ης αθηνας.
IIasos 153.1-13